REPUBLIKA HRVATSKA

MINISTARSTVO PRAVOSUĐA I UPRAVE

UPRAVA ZA ZATVORSKI SUSTAV

I PROBACIJU

Zatvor u Šibeniku

KLASA: 372-03/22-01/02

URBROJ: 514-10-06-11-01/3-22-03

Šibenik, 11. veljače 2022. godine

Na temelju članka 6. Zakona o zakupu i kupoprodaji poslovnog prostora (Narodne novine broj 125/11, 64/15, 112/18) i suglasnosti Ministarstva pravosuđa i uprave, Središnjeg ureda za zatvorski sustav KLASA: 372-03/22-01/01, URBROJ: 514-10-02-02-02/01-22-02 od 11. veljače 2022. godine, Zatvor u Šibeniku raspisuje

**JAVNI NATJEČAJ**

**za davanje u zakup dijela poslovnog prostora za postavljanje samoposlužnih aparata**

Predmet javnog natječaja je davanje u zakup dijela poslovnog prostora u Zatvoru u Šibeniku, radi postavljanja jednog samoposlužog aparata za tople napitke i jednog aparata za bezalkoholna pića.

**Aparat za tople napitke mora zadovoljiti minimalne tehničke karakteristike**:

-više mogućnosti odabira toplih napitaka na bazi instant kava, espresso kava, kava s mlijekom, capuccino, machiato, čokoladni napitak, čaj, mlijeko i druge mogućnosti uz posebnu mogućnost doziranja šećera.

Maloprodajna cijena za tople napitke treba biti najviše 4,00 kn (PDV-uključen).

**Aparat za bezalkoholne hladne napitke i snack proizvode mora zadovoljiti minimalne tehničke karakteristike:**

-više odabira hladnih napitaka (gazirani i negazirani sokovi, ledeni čajevi, gazirana i negazirana voda te slatke i slane grickalice)

U aparatima nije dopuštena ponuda alkoholnih pića.

Ponuditelj mora posjedovati različite vrste naplatnih sustava s kovanicama i papirnatim novcem, uz povrat razlike novca.

Ponuditelj mora sadržava higijenske uvjete samoposlužnog aparata u skladu sa sanitarno-higijenskim propisima, te je prema zakupodavcu i prema trećim osobama odgovoran za rad aparata i proizvode iz aparata.

Dio poslovnog prostora površine 1,5 m2, po jednom aparatu, daje se u zakup na određeno vrijeme od tri godine.

Početna cijena mjesečne zakupnine iznosi 600,00 kn (bez PDV-a) po samoposlužnom aparatu. Mjesečni iznos zakupnine uvećava se za iznos poreza na dodanu vrijednost.

Režijski troškovi uračunati su u iznos zakupnine. Iznos ponuđene mjesečne zakupnine podliježe promjeni na godišnjoj razini ako se indeks potrošačkih cijena u Republici Hrvatskoj poveća za više od 2%, a prema objavi Državnog zavoda za statistiku.

Ponuda za sudjelovanje u javnom natječaju mora biti potpisana od strane ovlaštene osobe te sadržavati:

* ime i prezime, OIB, adresu i prebivalište za fizičke osobe, odnosno naziv tvrtke, OIB i adresu sjedišta za pravne osobe;
* izvornik ili ovjeren presliku rješenja o upisu u sudski registar za pravne osobe, ne stariji od 3 mjeseca od dana objave natječaja, presliku osobne iskaznice i obrtnice za fizičke osobe-obrtnike, iz kojih mora biti vidljivo da je natjecatelj registriran za obavljanje djelatnosti iz natječaja;
* izvornik ili ovjerenu presliku na potvrde nadležnog tijela o izvršenoj obvezi plaćanja poreza i doprinosa za mirovinsko i zdravstveno osiguranje, ne starije od 30 dana od objave natječaja;
* potvrdu nadležnog općinskog suda da protiv fizičke osobe ili odgovorne osobe u tvrtki nije podignuta optužnica niti je izrečene pravomoćna osuđujuća presuda za kaznena dijela;
* tehnička podatke o samoposlužnom aparatu i proizvodima koji će se nuditi u aparatima: tip aparata, kapacitet, potrošnja električne energije, opis prodajnog asortimana s navedenim pojedinačnim cijenama.

Potpisane i ovjerene ponude dostavljaju se poštom preporučeno ili neposredno naručitelju na adresu: Ministarstvo pravosuđa i uprave

Uprava za zatvorski sustav i probaciju

Zatvor u Šibeniku, Karla Vipauca 1

22000 Šibenik

Ponude moraju biti u zatvorenoj omotnici s upisanom adresom zakupodavca, te naznakom „Ponuda za javni natječaj za davanje u zakup dijela poslovnog prostora – ne otvaraj“.

Rok za dostavu ponuda je 8 dana od dana objave u Narodnim novinama.

Nepravovremene , nepotpune ili ponude podnesene suprotno uvjetima natječaja, neće se razmatrati.

Najpovoljnijom ponudom smatrat će se ona ponuda koja uz ispunjenje svih uvjeta natječaja, s priloženom traženom dokumentacijom, sadrži najveći iznos cijene mjesečne zakupnine. U slučaju da dva ili više ponuditelja ponude jednak iznos zakupnine, prednost ima ponuda koja je ranije zaprimljena. Obavijest o najpovoljnijoj ponudi, ponuđačima će se pisano priopćiti u roku od 30 dan od isteka roka za dostavu ponude.

Odabrani ponuditelj je dužan najkasnije u roku od 8 dana od dana poziva zakupodavca preuzeti poslovni prostor i sklopiti ugovor o zakupu.

Ako ne preuzme poslovni prostor ili ne zaključi ugovor o zakupu u određenom roku, smatrat će se da je odustao od zaključenja ugovora, te će se izabrati drugi po redu najpovoljniji natjecatelj. Ugovor o zakupu mora biti potvrđen (solemniziran) kod javnog bilježnika, a sve troškove u svezi sa sklapanjem i potvrdom ugovora snosi zakupnik.

Obveza i trošak zakupnika jesu: dostava aparata, postavljanje i priključivanje aparata, održavanje i servis, kao i troškovi montaže i demontaže aparata, njegovo uklanjanje , odvoz i dovođenje prostora u prvobitno stanje nakon prestanka ugovora o zakupu.

Zakupodavac ne odgovara za eventualna oštećenja aparata, krađe i ostale rizike kao niti za štetu nastalu trećim osobama u vezi rukovanjem, korištenjem i radom aparata te konzumiranjem proizvoda iz aparata.

Uz podatke koje određuje Zakon o zakupu i kupoprodaji poslovnog prostora, ugovor koji će biti zaključen s najpovoljnijim ponuditeljem sadržavat će odredbe o redovitom punjenju aparata proizvodima, početak otklanjanja kvarova i zastoja odmah, a najkasnije u roku 24 sata od dojave. Zakupnik s kojim će biti zaključen ugovor o zakupu poslovnog prostora, ne može isti dati u podzakup. Zakupodavac zadržava pravo da po provedenom natječajnom postupku ne izabere najpovoljnijeg ponuditelja i poništi natječaj bez obrazloženja.

ZATVOR U ŠIBENIKU

**PONUDBENI LIST**

**za zakup dijela poslovnog prostora za postavljanje samoposlužnog aparata**

**Zatvor u Šibeniku, Karla Vipauca 1, 22000 Šibenik**

**PONUDITELJ:**

NAZIV I SJEDIŠTE, ADRESA PONUDITELJA:

OIB

BROJ RAČUNA (IBAN) / NAZIV BANKE:

NAVOD DA LI JE PONUDITELJ U SUSTAVU PDV-A:

ADRESA ZA DOSTAVU POŠTE:

ADRESA E-POŠTE:

KONTAKT OSOBA PONUDITELJA:

BROJ TELEFONA I BROJ FAKSA:

PONUDA.

**MJESEČNI IZNOS ZAKUPNINE bez PDV-a:**

**Iznos poreza na dodanu vrijednost u brojkama:**

(NE ispunjava se ukoliko ponuditelj nije u sustavu PDV-a)

**CIJENA PONUDE S PDV- om u brojkama:**

(Ukoliko ponuditelj nije u sustavu PDV-a upisuje se cijena ponude bez PDV-a)

*MINIMALNA POČETNA CIJENA ZAKUPNINE IZNOSI ZAKUPNINE IZNOSI 600,00 KN, BEZ PDV-A*

***ROK VALJANOSTI PONUDE*:**  90 DANA OD ROKA UTVRĐENOG ZA DOSTAVU PONUDA

**U \_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2022. g.**

**PONUDITELJ:**

**pečat, čitko ime i prezime ovlaštene osobe ponuditelja**

**potpis ovlaštene osobe ponuditelja**